Document ID: 32002R0595

Komisjoni määrus (EÜ) nr 595/2002,
5. aprill 2002,
millega muudetakse ja parandatakse määrust (EÜ) nr 1520/2000, milles sätestatakse teatavate asutamislepingu I lisas loetlemata kaupadena eksporditavate põllumajandussaaduste ja -toodete eksporditoetuste andmise süsteemi ühised üksikasjalikud rakenduseeskirjad ning nende toetussummade kinnitamise kriteeriumid
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 6. detsembri 1993. aasta määrust (EÜ) nr 3448/93, millega sätestatakse põllumajandussaaduste töötlemisel saadud teatavate kaupadega kauplemise kord, [1] viimati muudetud määrusega (EÜ) nr 2580/2000, [2] eriti selle artikli 8 lõiget 3,
ning arvestades järgmist:
(1) Komisjoni 13. juuli 2000. aasta määrust (EÜ) nr 1520/2000, millega sätestatakse teatavate asutamislepingu I lisas loetlemata kaupadena eksporditavate põllumajandussaaduste ja -toodete eksporditoetuste andmise süsteemi ühised üksikasjalikud rakenduseeskirjad ning nende toetussummade kinnitamise kriteeriumid, [3] viimati muudetud määrusega (EÜ) nr 1563/2001, [4] tuleks muuta, et sätestada komisjoni 26. novembri 2001. aasta määrusega (EÜ) nr 2298/2001 (millega kehtestatakse toiduabina tarnitavate toodete üksikasjalikud ekspordieeskirjad) [5] ettenähtud üksikasjalike eeskirjade kohaldamine toetussertifikaatide taotluste ja toiduabina tarnitavate toodete ekspordiks väljaantud toetussertifikaatide puhul.
(2) Eritaotluse esitamise tähtaeg põhjustab mõnes liikmesriigis raskusi, kui ekspordideklaratsioon ei ole eritaotlus vastavalt määruse (EÜ) nr 1520/2000 artikli 7 lõike 4 teise lõigu sätetele. On asjakohane, et nende raskustega tegeletakse ja otsust kohaldatakse käesoleva määruse kohaldamise ajal veel lõpetamata toimikute suhtes.
(3) B lisas sätestatakse suhkru eksporditoetuste maksmine CN-koodide 21013011 ja 21013091 puhul. Need koodid ei ole loetletud nõukogu 19. juuni 2001. aasta määruse (EÜ) nr 1260/2001 (suhkrusektori turgude ühise korralduse kohta) [6] V lisas. Seepärast tuleb B lisa parandada.
(4) Seetõttu tuleks komisjoni määrust (EÜ) nr 1520/2000 muuta ja parandada.
(5) Käesolevas määruses ettenähtud meetmed on kooskõlas asutamislepingu I lisas loetlemata töödeldud põllumajandussaadustega kauplemise horisontaalküsimusi käsitleva korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 1520/2000 muudetakse järgmiselt.
1. Artikli 6 lõike 1 teine lõik asendatakse järgmisega:
"Eelmist lõiku ei kohaldata määruse (EÜ) nr 800/1999 artikli 4 lõike 1 kolmandas taandes või artiklites 36, 40, 44, 45 ja artikli 46 lõikes 1 osutatud tarnete või artiklis 14 nimetatud ekspordi suhtes."
2. Artikli 7 lõike 4 teine lõik asendatakse järgmisega:
"Esmanõuet käsitatakse täidetuna, kui eksportija on edastanud eritaotluse(d), milles käsitletakse toetussertifikaadi kehtivusaja jooksul F lisa VI jaotises sätestatud tingimuste kohaselt eksporditud kaupu. Kui eritaotlus ei ole ekspordideklaratsioon, tuleb see esitada kolme kuu jooksul alates eritaotlusse märgitud numbrit kandva ekspordideklaratsiooni kehtivuse lõppemise päevast, välja arvatud vääramatu jõu korral."
3. Artikkel 10 asendatakse järgmisega:
"Artikkel 10
Määrust (EÜ) nr 2298/2001 kohaldatakse toetussertifikaatide taotluste ja lepingu artikli 10 lõikes 4 määratletud rahvusvaheliste toiduabitehingute osaks olevate kaupade eksportimiseks välja antud toetussertifikaatide suhtes."
4. F lisa muudetakse järgmiselt:
I jao lõike 2 viimane lause jäetakse välja.
Artikkel 2
Määruse (EÜ) nr 1520/2000 B lisa muudetakse järgmiselt.
1. CN-koodi 2101 30 11 käsitlev kanne jäetakse välja.
2. CN-koodi 2101 30 91 käsitlev kanne jäetakse välja.
Artikkel 3
Käesolev määrus jõustub järgmisel päeval pärast Euroopa Ühenduste Teatajas avaldamist.
Artikli 1 lõikes 2 sätestatud muudatust kohaldatakse toimikute suhtes, mis on käesoleva määruse jõustumisel veel avatud.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 5. aprill 2002

Labels: 3
5
6